b'\n_START_ARTICLE_\nR\xc3\xbctten & Loening\n_START_SECTION_\nSecolul al XIX-lea\n_START_PARAGRAPH_\n\xc3\x8en 1844 comerciantul din Frankfurt Joseph R\xc3\xbctten a fondat Literarische Anstalt (J. R\xc3\xbctten), cu participarea editorului Zaharia Loewenthal (convertit ulterior de la iudaism la luteranism sub numele Carl Friedrich Loening). Primul succes major al noii edituri a fost cartea Struwwelpeter (1845) a lui Heinrich Hoffmann, care a fost publicat\xc4\x83 ini\xc8\x9bial \xc3\xaen 1500 de exemplare. \xc3\x8en acela\xc8\x99i an, el a editat, de asemenea, prima carte scris\xc4\x83 \xc3\xaen comun de Karl Marx \xc8\x99i Friedrich Engels, Die heilige Familie. Programul s\xc4\x83u editorial a inclus, de asemenea, c\xc4\x83r\xc8\x9bi scris de Georg B\xc3\xbcchner, Ludwig B\xc3\xb6rnes \xc8\x99i Karl Gutzkow._NEWLINE_R\xc3\xbctten \xc8\x99i L\xc3\xb6wenthal au devenit \xc3\xaen 1848 membri ai primei Adun\xc4\x83ri Na\xc8\x9bionale Germane. Literarische Anstalt a publicat ulterior c\xc4\x83r\xc8\x9bi ale mai multor deputa\xc8\x9bi de st\xc3\xa2nga ai Adun\xc4\x83rii Na\xc8\x9bionale._NEWLINE_\xc3\x8en 1857 L\xc3\xb6wenthal, acum numit Loening, a devenit procurist \xc8\x99i \xc3\xaen 1859 partener; editura a fost redenumit\xc4\x83 acum\xc2\xa0Literarische Anstalt R\xc3\xbctten & Loening. Activitatea a fost continuat\xc4\x83 din 1879 de Gottfried Loening \xc8\x99i Henry Oswalt, un nepot al lui R\xc3\xbctten. Accentul activit\xc4\x83\xc8\x9bilor editoriale a fost pus pe lucr\xc4\x83rile de istorie, de istoria artei \xc8\x99i literaturii, precum \xc8\x99i de jurispruden\xc8\x9b\xc4\x83. Timp de mul\xc8\x9bi ani, anuarele Goethe, alc\xc4\x83tuite de R\xc3\xbcdiger Geiger din 1880, au fost publicate de R\xc3\xbctten & Loening. Cu toate acestea, Struwwelpeter a r\xc4\x83mas un titlu important al programului editorial: \xc3\xaen 1876 a ap\xc4\x83rut edi\xc8\x9bia 100 \xc8\x99i \xc3\xaen 1895 a ap\xc4\x83rut edi\xc8\x9bia 200.\n_START_SECTION_\n1900-1936\n_START_PARAGRAPH_\n\xc3\x8en 1901 William Oswalt, fiul lui Heinrich Oswalt, a mo\xc8\x99tenit editura, \xc3\xaempreun\xc4\x83 cu surorile sale, \xc8\x99i a preluat conducerea. \xc3\x8en 1905 Martin Buber a devenit redactor-\xc8\x99ef al editurii pentru o perioad\xc4\x83 de zece ani. Adolf Neumann a devenit procurist \xc3\xaen 1913 \xc8\x99i partener \xc3\xaen Offene Handelsgesellschaft cu o participa\xc8\x9bie de 25% \xc3\xaen 1921. \xc3\x8en anii 1920 fic\xc8\x9biunea a influen\xc8\x9bat programul editorial. Printre autorii publica\xc8\x9bi s-au num\xc4\x83rat Romain Rolland, Sigrid Undset, Rudolf Binding \xc8\x99i Waldemar Bonsels. Adolf Neumann a devenit partener.\n_START_SECTION_\n1936-1946\n_START_PARAGRAPH_\nActivele private ale lui Wilhelm Ernst Oswalt au fost scoase la licita\xc8\x9bie de Gestapo \xc3\xaen 1942, dup\xc4\x83 cum se obi\xc8\x99nuia dup\xc4\x83 uciderea evreilor, iar veniturile confiscate de autorit\xc4\x83\xc8\x9bile statului. Biblioteca particular\xc4\x83 extrem de valoroas\xc4\x83 \xc8\x99i de vast\xc4\x83, cu aproximativ 10.000 de volume str\xc3\xa2nse \xc3\xaen cei aproape o sut\xc4\x83 de ani de tradi\xc8\x9bie ai familiei de editori, a fost achizi\xc8\x9bionat\xc4\x83 \xc3\xaen anii 1990 de renumitul anticariat \xe2\x80\x9eFrankfurter B\xc3\xbccherstube Schumann & Cobet\xe2\x80\x9d (cunoscut\xc4\x83 \xc3\xaenainte de 1937 sub numele de Frankfurter Jugendb\xc3\xbccherstube Walter \xe2\x80\x9eIsrael\xe2\x80\x9c Schatzki) pentru pre\xc8\x9bul ridicol de 8.500 de m\xc4\x83rci.'